Skallstuggu

Skallstuggu  er ei fjellhytte i Levanger kommune som ble bygd i 1970 og som opprinnelig var eid av Frol idrettslag. Hytta ble benyttet av idrettslaget til diverse arrangement samt kaffesalg til turfolk på søndager. Skoler kunne også leie hytta i forbindelse med leirskoler. Den er senere blitt påbygd med flere soverom, møte- og serveringslokaler.

Fra 2016 har hytta vært eid og drevet av Christian Green. Skallstuggu er åpen for kaffe og middagsservering på søndager. Ellers er det muligheter for å leie hytta, enten privat eller til firma/leirskoler.

Hytta ligger på 480 m.o.h. Det er mange fine turmuligheter rundt hytta, med bl.a. en topptur til Hårskallen som ligger på 735 m.o.h. Hårskallen ligger ca. 2 km fra hytta, og på toppen kan man nyte nydelig utsikt ut over store deler av Trondheimsfjorden. Det finnes flere godt merkede stier i området rundt Skallstuggu.

Referanser 

Turisthytter i Trøndelag
Byggverk i Levanger
Byggverk fullført i 1970
Samferdsel i Levanger